**Ministru kabineta rīkojuma projekta**

**„Par dāvinājuma pieņemšanu ”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Atbilstoši Civillikuma 1912. un 1913. pantam, kā arī 1915. panta pirmajai daļai valstij kā apdāvināmajam jānosaka iestāde, kura tās vārdā pieņemtu dāvinājumu, lai tas būtu spēkā. Ievērojot to, ka Latvijas normatīvajos aktos nav tieši regulēta nekustamā īpašuma pieņemšana dāvinājumā valsts vārdā, un pieņemot, ka valsts iestādes var rīkoties tikai normatīvajos aktos noteikto pilnvaru ietvaros (proti, darīt to, kas tieši ir atļauts), Vides aizsardzības un reģionālās attīstības ministrija (turpmāk – Ministrija) nevar patstāvīgi pieņemt dāvinājumā nekustamo īpašumu “Antonijas pļava” (nekustamā īpašuma kadastra Nr. 0900 013 0126, turpmāk – nekustamais īpašums) – neapbūvētu zemesgabalu Jelgavā. Saskaņā ar Latvijas Republikas Satversmes 58.pantu valsts pārvaldes iestādes ir padotas Ministru kabinetam, kurš ir tiesīgs rīkoties valsts vārdā – nolemt pieņemt dāvinājumu un arī pilnvarot Ministriju pieņemt dāvinājumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministrijā saņemts Ministrijas padotības iestādei - Dabas aizsardzības pārvaldei (turpmāk – Pārvalde) adresēts privātpersonas Intas Grantas 2016.gada 8.novembra iesniegums par privātpersonai piederoša nekustamā īpašuma pārņemšanu (dāvinājums) valsts īpašumā.  Atbilstoši Nekustamā īpašuma valsts kadastra informācijas sistēmas un Valsts vienotās datorizētās Zemesgrāmatas datiem:   * nekustamais īpašums sastāv no vienas neapbūvētas zemes vienības (zemes vienības kadastra apzīmējums 0900 013 0126, turpmāk – zemesgabals) 9984 m2 platībā; * zemesgabala zemes lietošanas veids – pārējās zemes (faktiski dabā – mitra pļava); * nekustamā īpašuma lietošanas mērķis – dabas pamatnes, parki, zaļās zonas un citas rekreācijas nozīmes objektu teritorijas, ja tajās atļautā saimnieciskā darbība nav pieskaitāma pie kāda cita klasifikācijā norādītā lietošanas mērķa; * kadastrālā vērtība uz 2017.gada 1.janvāri 4293 *euro*; * zemesgabalam 2003.gada 27.jūnijā veikta instrumentālā uzmērīšana, reģistrēts apgrūtinājums – ūdensteces aizsargjoslas teritorija 0,808 ha platībā; * nekustamais īpašums reģistrēts zemesgrāmatā (Jelgavas pilsētas zemesgrāmatas nodalījums Nr.100000121336).   Atbilstoši Ministru kabineta 1999.gada 15.jūnija noteikumu Nr.212 „Noteikumi par dabas liegumiem” 1.70.apakšpunktam un 85.pielikumam un Ministru kabineta 2008.gada 13.maija noteikumu Nr.326 „Dabas lieguma “Lielupes palienes pļavas” individuālie aizsardzības un izmantošanas noteikumi” 4.punktam un 1. pielikumam zemesgabals atrodas dabas lieguma „Lielupes palienes pļavas” dabas lieguma zonā.  Saskaņā ar likuma „Par īpaši aizsargājamām dabas teritorijām” pielikuma 192.punktu dabas liegums „Lielupes palienes pļavas” ir iekļauts Latvijas Natura 2000 — Eiropas nozīmes aizsargājamo dabas teritoriju sarakstā. Dabas liegumam ir izstrādāts un ar vides ministra 2007.gada 6.februāra rīkojumu Nr. 72 „Par dabas aizsardzības plānu apstiprināšanu vai grozīšanu” apstiprināts dabas aizsardzības plāns. Atbilstoši dabas aizsardzības plānam un dabas datu pārvaldības sistēmai OZOLS zemesgabalā ir konstatēti īpaši aizsargājami zālāju biotopi (6450 palieņu zālāji un 6510 mēreni mitras pļavas), kas vienlaikus noteikti kā bioloģiski vērtīgi zālāji. Lai nodrošinātu šo teritoriju optimālu aizsardzību, dabas aizsardzības plāns paredz regulāru apsaimniekošanu, noganot vai pļaujot.  Zemesgabals atrodas tieši blakus jau šobrīd Ministrijas valdījumā esošam nekustamajam īpašumam “Kuģenieki, pļava” – zemes vienībai ar kadastra apzīmējumu 09000130128 un kas ietilpst tajā pašā bioloģiski vērtīgo zālāju blokā.  Saskaņā ar Eiropas Padomes direktīvu 92/43 EEK (1992.gada 21.maijs) par dabisko dzīvotņu, savvaļas faunas un floras aizsardzību (turpmāk – Biotopu direktīvu) valstij ir pienākums nodrošināt īpaši aizsargājamo biotopu labvēlīgu aizsardzības statusu. Arī atbilstoši Sugu un biotopu aizsardzības likuma 5.panta 3.punktam Ministrija un tās padotībā esošās iestādes veic pasākumus īpaši aizsargājamo biotopu labvēlīga aizsardzības statusa nodrošināšanai.  Būtiski, ka atbilstoši Biotopu direktīvas 17.panta Latvijas ziņojumam par 2007.-2012.gadu visapdraudētākie Latvijā ir zālāju biotopi. Zālāju aizsardzības stāvoklis novērtēts kā nelabvēlīgs arī ziņojumā par iepriekšējo periodu un pētījumi apliecina, ka pasliktināšanās turpinās.  Zemesgabals nepieciešams Ministrijas funkciju veikšanai saskaņā ar Ministru kabineta 2011.gada 29.marta noteikumu Nr.233 „Vides aizsardzības un reģionālās attīstības ministrijas nolikums” 4.1. un 4.3.apakšpunktu, kuri nosaka, ka ministrijas funkcijās ietilpst dabas aizsardzības politikas īstenošanas organizēšana un koordinēšana.  Saskaņā ar Ministru kabineta 2009.gada 2.jūnija noteikumu Nr.507 „Dabas aizsardzības pārvaldes nolikums” 3.5.apakšpunktu Pārvaldes tiešajās funkcijās ietilpst organizēt īpaši aizsargājamo sugu, to dzīvotņu, kā arī īpaši aizsargājamo biotopu optimālus uzturēšanas un atjaunošanas, kā arī aizsardzības pasākumus, kā arī 3.7.apakšpunktu – plānot un organizēt nepieciešamos dabas aizsardzības un apsaimniekošanas pasākumus aizsargājamās teritorijās.  Zemesgabals pēc rīkojuma projekta apstiprināšanas tiks ierakstītas zemesgrāmatā normatīvajos aktos noteiktā kārtībā uz valsts vārda Ministrijas personā, iesniedzot likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 13.panta pirmajā daļā noteiktos dokumentus.  Saskaņā ar Ministru kabineta 2009.gada 2.jūnija noteikumu Nr.507 „Dabas aizsardzības pārvaldes nolikums” 3.16.apakšpunktu Pārvalde apsaimnieko Vides ministrijas (šobrīd – Ministrijas) valdījumā esošos valsts nekustamos īpašumus, kuri nodoti pārvaldes turējumā. Līdz ar to rīkojuma projektā minēto nekustamo īpašumu reģistrējot zemesgrāmatā uz valsts vārda Ministrijas personā, Nekustamā īpašuma valsts kadastra informācijas sistēmā vienlaikus reģistrē Pārvaldes lietojumā (turējumā). |
| 3. | Projekta izstrādē iesaistītās institūcijas | Ministrija, Pārvalde |
| 4. | Cita informācija | Par valstij Ministrijas personā piederošo nekustamo īpašumu apsaimniekošanu dabas liegumā “Lielupes palienes pļavas” noslēgts līdzdarbības līgums (spēkā līdz 2018.gada 2.decembrim) starp Pārvaldi un nodibinājumu “Latvijas Dabas fonds”. Pēc rīkojuma projekta apstiprināšanas nepieciešams pārskatīt minēto līdzdarbības līgumu, pievienojot zemesgabalu apsaimniekojamo zemesgabalu sarakstā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |  |  |  |  |  |  |
| --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | |
| **Rādītāji** | **2017.gads** | | Turpmākie trīs gadi (*euro*) | | | |
| 2018 | | 2019 | 2020 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2017.gadu | | izmaiņas, salīdzinot ar kārtējo 2017.gadu | izmaiņas, salīdzinot ar kārtējo 2017.gadu |
| 1 | 2 | 3 | 4 | | 5 | 6 |
| 1. Budžeta ieņēmumi: | 0 | 0 | 0 | 0 | | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 143,02 (par nekustamā īpašuma īpašnieka maiņas reģistrāciju zemesgrāmatā) | 0 | | 0 | 0 |
| 1.2. valsts speciālais budžets | 0 | 0 | 0 | | 0 | 0 |
| 1.3. pašvaldību budžets | 0 | 0 | 0 | | 0 | 0 |
| 2. Budžeta izdevumi: | 0 |  |  | |  |  |
| 2.1. valsts pamatbudžets | 0 | 1. Nekustamā īpašuma nodoklis  2. 143,02 (par nekustamā īpašuma īpašnieka maiņas reģistrāciju zemesgrāmatā) | 64,40 | | 64,40 | 64,40 |
| 2.2. valsts speciālais budžets | 0 | 0 | 0 | | 0 | 0 |
| 2.3. pašvaldību budžets | 0 | 0 | 0 | | 0 | 0 |
| 3. Finansiālā ietekme: | 0 | 0 |  | |  |  |
| 3.1. valsts pamatbudžets | 0 | 0 | 64,40 | | 64,40 | 64,40 |
| 3.2. speciālais budžets | 0 | |  | |  |  |
| 3.3. pašvaldību budžets | 0 | |  | |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | | Nav precīzi aprēķināms | | | |
| 5. Precizēta finansiālā ietekme: | X | | Nav precīzi aprēķināms | | | |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav precīzi aprēķināms | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Prognozētie izdevumi par nekustamā īpašuma īpašnieka maiņas reģistrāciju zemesgrāmatā sastāda 143,02 euro, no kuriem kancelejas nodeva ir 14,23 euro un valsts nodeva – 128,79 euro ( 3% no kadastrālās vērtības 4293 euro), kas tiks segti no valsts pamatbudžeta programmas 24.00.00 “Dabas aizsardzība” apakšprogrammas 24.08.00 “Nacionālo parku darbības nodrošināšana”, bet tā kā minētās nodevas tiek ieskaitītas valsts budžetā, netiek prognozēta kopējā finansiālā ietekme uz valsts budžetu.  Pēc nekustamā īpašuma pārņemšanas Ministrijas īpašumā un Pārvaldes turējumā par nekustamo īpašumu jāmaksā nekustamā īpašuma nodoklis (2017.gadā – atkarībā no atlikušā perioda 2017.gadā, kas nav samaksāts, bet ne vairāk kā 64,40 euro (1,5 % no kadastrālās vērtības 4293 euro), 2018.gadā un turpmāk – 1,5 % no nekustamā īpašuma kadastrālās vērtības, kas tiks segts no valsts pamatbudžeta programmas 24.00.00 “Dabas aizsardzība” apakšprogrammas 24.08.00 “Nacionālo parku darbības nodrošināšana”, pašvaldību budžeta ieņēmumi nemainās (jo mainās tikai nodokļa maksātājs). | | | | | |
| **IV. Tiesību akta projekta ietekme uz spēkā esošo tiesību normu sistēmu** | | | | | | |
| Projekts šo jomu neskar | | | | | | |
|  | | | | | | |
| **V. Tiesību akta projekta atbilstība Latvijas Republikas starptautiskajām saistībām** | | | | | | |
| Projekts šo jomu neskar | | | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā”, VARAM tīmekļvietnē 2017. gada 14. augustā ir publicēta šo noteikumu 1. pielikumā “Paziņojums par līdzdalības iespējām attīstības plānošanas dokumenta vai tiesību akta izstrādes procesā” prasītā informācija.  Rīkojuma projekts un tā anotācija pēc izsludināšanas Valsts sekretāru sanāksmē būs publiski pieejami Ministru kabineta tīmekļvietnē (sadaļā Tiesību aktu projekti) un VARAM tīmekļvietnē. |
| 2. | Sabiedrības līdzdalība projekta izstrādē | Rīkojuma projekta būtība skar Ministru kabineta kompetenci lemt par to, vai pieņemt dāvinājumu. |
| 3. | Sabiedrības līdzdalības rezultāti | Rīkojuma projektā risinātie jautājumi neparedz ieviest izmaiņas, kas varētu ietekmēt sabiedrības intereses. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā “Latvijas Vēstnesis”, tos publicējot elektroniski tīmekļvietnē www.vestnesis.lv. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministrija, Pārvalde |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Pārvalde veiks savas normatīvajos aktos noteikto funkcijas - apsaimniekot Ministrijas īpašumā un Pārvaldes turējumā nodoto nekustamo īpašumu. |
| 3. | Cita informācija | Nav. |

Vides aizsardzības un reģionālās attīstības ministrs K.Gerhards

M.Priede

67026915; [Marite.Priede@varam.gov.lv](mailto:Marite.Priede@varam.gov.lv)